《登翅头山题俨公石壁》
唐代·包融

晨登翅头山，山曛黄雾起。却瞻迷向背，直下失城市。

暾日衔东迷，朝光生邑里。扫除诸烟氛，照出众楼雉。

青为洞庭山，白是太湖水。苍茫远迷树，倏忽不相似。

万象以区别，森然共盈几。坐令开心胸，渐觉落尘滓。

北岩千馀仞，结庐谁家子。愿陪中峰游，朝暮白云里。

作者简介：唐诗人，开元初，与贺知章、张旭、张若虚皆有名，号吴中四士。张九龄引为怀州司马，迁集贤直学士、大理司直。子何、佶，世称二包，各有集。融诗今存八首。